Source: http://blackhole.sk/index.php?q=scitanie-po-slovensky-aneb-kurvahosi-oh-my-god
Timestamp: 2013-05-23 21:37:47+00:00

Document:
Sčítanie po slovensky aneb Kurvahoši-Oh-My-God | BLACKHOLE.sk
Home › blogs › L1st3n3r's blog Sčítanie po slovensky aneb Kurvahoši-Oh-My-God 17 May, 2011 - 21:06 — L1st3n3r
Ochrana osobných údajov nie je vždy celkom jednoznačnou záležitosťou. Hoci je to základné ľudské právo garantované Ústavou SR a ďalej ho chráni aj zákon č. 428/2002 Z. z. o ochrane osobných údajov (ďalej len „zákon o ochrane osobných údajov“), občas sa pritrafí, že aj orgány, ktoré majú robiť iba to, čo im zákon prikazuje, majú tendencie zachádzať priďaleko. Je tomu tak aj pri toľko medializovanom SČÍTANÍ 2011?
Zákon o ochrane osobných údajov zase podľa § 1 upravuje ochranu osobných údajov fyzických osôb pri ich spracúvaní a ochranu práv dotknutých osôb.
V čom je „sčítanie“ špecifické? Najskôr tým, že ho realizujú štátne orgány, ktoré v zmysle Ústavy SR môžu robiť iba to, čo im zákon prikazuje, a teda pre svoje konanie musia hľadať oporu v legislatíve. Aby sme boli presnejší, nemá to byť len opora, ale priamo príkaz či oprávnenie s určenými pravidlami. Štátne orgány môžu konať iba na základe ústavy, v jej medziach a v rozsahu a spôsobom, ktorý ustanoví zákon - článok 2 odsek 2 Ústavy SR.
Takéto pravidlá v tomto prípade určuje zákon č. 263/2008 Z. z. o sčítaní obyvateľov, domov a bytov v roku 2011 a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (volajme ho „zákon o sčítaní) spoločne so všeobecným predpisom, ktorým je zákon č. 540/2001 Z. z. o štátnej štatistike v znení neskorších predpisov (nech je to pre nás ďalej „zákon o štatistike“). Okrem ústavného pravidla stanovujúceho povinnosť štátu držať sa zákonného manuálu pre svoje fungovanie je pri „sčítaní“ potrebné určiť mantinely zákonom aj preto, že sa tam obyvateľom ako subjektom súkromného práva určuje povinnosť zúčastniť sa a poskytovať údaje vo všetkých prípadoch hraničiace s osobnými údajmi, pričom v niektorých prípadoch sa dá hovoriť aj o osobných údajoch samotných. Každý môže konať, čo nie je zákonom zakázané, a nikoho nemožno nútiť, aby konal niečo, čo zákon neukladá - článok 2 odsek 3 Ústavy SR.
Medze základných práv a slobôd možno upraviť za podmienok ustanovených touto ústavou len zákonom - článok 13 odsek 2 Ústavy SR. Ako sa to prenáša do oblasti ochrany osobných údajov? Jednoducho prostredníctvom ustanovení zákona o ochrane osobných údajov, ktoré pre zbieranie údajov štátnymi orgánmi alebo subjektmi postupujúcimi na základe zákonných zmocnení prikazujú špecifický obsah príslušnej legislatívy. Zákon, ktorý určuje pravidlá zbierania a spracúvania osobných údajov je v prípade „ščítania“ práve zákon o sčítaní, ktorému sekunduje všeobecný predpis – zákon o štatistike. Špeciálny zákon však má prednosť pred osobitným, a tak špecifiká zbieraného materiálu stoja a padajú na zákone o sčítaní, ktorý má určiť najmä zoznam údajov, ktoré budú na účely sčítania použité a tiež okruh osôb, ktoré sa sčítaniu podrobia. Paragraf 7 odsek 3 zákona ochrane osobných údajov určuje obsahové náležitosti zákonov určujúcich pravidlá spracúvania osobných údajov: Súhlas podľa odseku 1 sa nevyžaduje, ak sa osobné údaje spracúvajú na základe osobitného zákona, ktorý ustanovuje zoznam osobných údajov, účel ich spracúvania a okruh dotknutých osôb. Spracúvané osobné údaje o dotknutej osobe možno z informačného systému poskytnúť, sprístupniť alebo zverejniť len vtedy, ak osobitný zákon ustanovuje účel poskytovania, sprístupňovania alebo zverejňovania, zoznam osobných údajov, ktoré možno poskytnúť, sprístupniť alebo zverejniť, ako aj tretie strany, ktorým sa osobné údaje poskytujú, prípadne okruh príjemcov, ktorým sa osobné údaje sprístupňujú, ak tento zákon neustanovuje inak. V súlade s vyššie uvedeným určuje zákon o sčítaní zoznam údajov, ktoré môžu subjekty na sčítaní zainteresované na sčítacie účely použiť. Nájdeme ich v prílohe tohto zákona a ide o:
Čo z toho vyplýva? Začiatok a koniec sčítacieho mechanizmu. Zoznam, ktorý je pre sčítačov finálnou destináciou, je nerozšíriteľným, do kameňa vytesaným a inak bez štandardného legislatívneho procesu nemenným dogmatickým pravidlom, ktoré sa musí dodržať, aby bol celý proces v súlade so zákonom o sčítaní a tiež so zákonom o ochrane osobných údajov. Keďže zákon o sčítaní neobsahuje žiadne ďalšie údaje, pri samotnom procese sčítania iné údaje ani použité byť nemôžu, lebo ich tento zákon pre informačný systém Štatistického úradu neuvádza. Ako sa však dočítame v survival guide pre sčítacieho komisára - Pokyny pre sčítacích komisárov, pracuje sa aj s identifikačnými údajmi a zisťuje sa aj meno a priezvisko vo vzťahu k ku konkrétnemu domu na konkrétnej adrese. Bod 2.1 Pokynov pre sčítacích komisárov naviguje komisára: pri osobnom odovzdávaní sčítacích tlačív klásť otázky súvisiace so vzťahmi medzi členmi domácnosti, overiť a podľa potreby vyčiarknuť a doplniť chýbajúce údaje na tlačive D. Zoznam osôb v dome (podľa kapitoly 2.4,Príloha č. 2) a tam uvedená príloha č. 2 je jednoznačným dôkazom, že zákonný zoznam údajov bol prekročený. Ministerstvo vnútra SR v súlade s § 8 odsek 2 písmeno c) zákona o sčítaní poskytlo obci údaje z registra obyvateľov v rozsahu potrebnom na určenie počtu obyvateľov prihlásených na trvalý pobyt a o ich územnej identifikácii. Môžeme len predpokladať, že išlo iba o štatistiku, keďže toto ustanovenie neodôvodňuje poskytnutie osobných údajov a v zmysle už spomínaného § 7 odsek 3 zákona o ochrane osobných údajov by musel byť vymenovaný zoznam údajov a tiež účel ich použitia. Splniť toto ustanovenie je možné aj doručením počtu obyvateľov jednotlivých obcí, nakoľko sa ani v sčítacom hárku hlbšie do lokalizácie nejde. Najväčšie obavy a polemiky však priniesli číselné identifikátory, ktorých vytvorenie bolo dané do právomoci vyššie uvedeného ministerstva. Z viacerých správ, ktoré sčitujúci štatistici postupne púšťajú na verejnosť v rámci obhajoby sčítacieho procesu jednoznačne vyplýva tvrdenie, že majú byť určené výlučne na zamedzenie duplicity, keďže máme prvýkrát v histórii šancu sčitovať sa aj online. Tento účel je však rovnako dosahovaný v rozpore so zákonom o sčítaní ako aj so zákonom o ochrane osobných údajov. Identifikátory sú totiž doručované na meno jednotlivým sčítavaným osobám. Bez ohľadu na to, či sú bezvýznamové, je evidentné, že ich sú priradené ku konkrétnej osobe, ktorá má byť sčítaná. Na dosiahnutie účelu – zamedzenie duplicity by však stačilo poslať na obec balík identifikátorov a náhodne ich rozdeliť medzi obyvateľov pri rozdávaní tlačív sčítacích formulárov tak, ako to predpokladala existujúca legislatíva. Záver
V žiadnom zákone z vyššie uvedených sa nepíše, že by pri Sčítaní 2011 malo dochádzať k identifikácii osôb. Iba zákon o štatistike pozná vďaka paragrafu 2 písmeno f) pojem dôverný štatistický údaj: dôverným štatistickým údajom je údaj týkajúci sa jednotlivej spravodajskej jednotky, ktorý umožňuje jej priamu alebo nepriamu identifikáciu a bol získaný na štatistické účely podľa tohto zákona. Za priamu identifikáciu sa považuje identifikácia spravodajskej jednotky podľa obchodného mena, sídla a identifikačného čísla organizácie (ďalej len "identifikačné číslo") alebo podľa mena a priezviska, adresy trvalého bydliska alebo rodného čísla. Za nepriamu identifikáciu sa považuje identifikácia spravodajskej jednotky využitím iných údajov získaných štatistickým zisťovaním.
Tento zákon je však pre sčítanie podstatný iba podporne, lebo pre sčítanie máme zákon o sčítaní a ani existencia pojmu dôverný štatistický údaj v našej legislatíve neodôvodňuje spájanie bezvýznamových číselných identifikátorov z dielne Ministerstva vnútra SR, ktorých jedinou deklarovanou úlohou má byť zamedzenie duplicity, s konkrétnymi sčítavanými osobami. Rovnako neodôvodnené je aj spracúvanie údajov, ktoré presahujú zákonnú možnosť danú prílohou zákona o sčítaní. Zoznam údajov, ktoré môžu byť pri sčítaní použité má byť v zmysle Pokynov pre sčítacích komisárov prekročený spôsobom, ktorý spraví zlom v identifikovateľnosti jednotlivých obyvateľov. V prípade, že by sa s týmto názorom Úrad na ochranu osobných údajov SR stotožnil, čo by vzhľadom na existujúcu legislatívu nemuselo byť až také nereálne, mohol by využiť svoje oprávnenie v zmysle § 46 odsek 1 písmeno a) zákona o ochrane osobných údajov: Úrad pred začatím spracúvania osobných údajov alebo v priebehu spracúvania osobných údajov v rozsahu nevyhnutne potrebnom na zabezpečenie účelu konania môže dočasným opatrením uložiť prevádzkovateľovi alebo sprostredkovateľovi, aby niečo vykonal, niečoho sa zdržal alebo niečo strpel; pri podozrení z porušenia povinnosti uloženej týmto zákonom vyzve prevádzkovateľa alebo sprostredkovateľa na okamžité blokovanie osobných údajov alebo na dočasné skončenie tej činnosti, ktorá by mohla plnenie takejto povinnosti ohroziť. V rámci dočasného opatrenia by bolo následne možné vygenerované identifikátory náhodne rozhádzať medzi obyvateľov, aby sa odstránil problém s ich prepojením na konkrétne osoby a upraviť Pokyny pre sčítacích komisárov tak, aby neprekračovali zoznam sčitovaných údajov zadefinovaný v zákone o sčítaní. Bez ohľadu na to ako to dopadne, Slovensko zrejme znovu dostane pomyselného Oscara za komediálne prevedenie príbehu jedného veľkého sčítania.
Average rating (7 votes) L1st3n3r's blog
23 May, 2011 - 22:39 — redhawk
Re: Sčítanie po slovensky aneb Kurvahoši-Oh-My-God
http://bratislava.sme.sk/c/5906328/v-bratislavskom-starom-meste-odstupil...
V BA starom meste odstupila 1/3 scitacich komisarov
22 May, 2011 - 15:32 — lekvar
Statistici are striking back na tlacovke: http://www.ta3.com/sk/reportaze/177378_tb-stanovisko-statistickeho-uradu-k-scitaniu
22 May, 2011 - 18:35 — redhawk
dost trapne argumenty. nastastie u nas nik nebol doma :) tak scitali kratkodobo neobyvany byt podla informacii susedov :)
20 May, 2011 - 22:37 — lekvar
Ako to vypada, scitanie sa stav poriadne horucou temou. Celebrity deathmatch Statistici vs. ochrancovia osobnych udajov je v plnom prude...
Davam typ, ze teta hlavna statisticka striha meter.....
20 May, 2011 - 22:45 — L1st3n3r
to bude mat este dlhe pokracovanie
20 May, 2011 - 16:35 — L1st3n3r
Úrad na ochranu osobných údajov SR skonštatoval, že sčítanie je protizákonný FAIL...navrhol však IBA zvážiť úpravy...
COZEEEE???
http://www.dataprotection.gov.sk/buxus/docs/Stanovisko_Uradu_k_scitaniu....
21 May, 2011 - 13:37 — redhawk
K tomu reakcia Statistickeho uradu :)
http://www.scitanie2011.sk/archiv/statisticky-urad-sr-reaguje-na-stanovi...
BTW povodne som chcel len upozornit ze to je dost adresne scitanie, ale ako vidim tu na BH a aj v SR sa s toho (nie mojim pricinenim) strhlo peklo.
19 May, 2011 - 22:50 — lekvar
niekolko novych linkov na temu
Podanie na Urad na ochranu osobnych udajov
http://www.iseco.sk/pdf/uoou_susr.pdf
Dodatok ku instrukciam pre komisarov, kde sa vravi co maju robit ked vas nezastihnu :)
http://www.mikulas.sk/files/sodb2011/dodatok_1.pdf
Taky celkom fajn pokec o celom mechanizme
http://agi.hanusovci.sk/2011/05/19/ako-na-scitanie-obyvatelov-2011-cast-1-bezpecnost-a-anonymita
17 May, 2011 - 21:58 — Dizie
Rychlo som preletel zakon o scitani a nikde som tam nevidel sankcie za nevyplnenie dotaznika. Je to tak, ze za neposkytnutie informacii nic nehrozi?
18 May, 2011 - 08:03 — casso
Zákon sa nezmieňuje o sankciách za neposkytnutie údajov pri sčítaní ...
Mimochodom, bolo by to hadam pripad pre Europsky sud pre ludske prava, ak by niekoho chceli sankcionovat za odmietnutie poskytnutia udajov a verim tomu, ze by stat a/alebo statisticky urad prehrali.
17 May, 2011 - 22:21 — lekvar
sankcie su v inom zakone :)
18 May, 2011 - 22:48 — Dizie
19 May, 2011 - 05:25 — L1st3n3r
19 May, 2011 - 12:36 — wradgio
Iba priložím znennie paragrafu daného zákona:
Pokuty § 32
a) 3 320 eur za nesplnenie spravodajskej povinnosti podľa § 18 ods. 3 alebo § 20 ods. 3 spravodajskou jednotkou (tj. právnická osoba alebo fyzická osoba, od ktorej sa požaduje poskytnutie údajov),
(3) Pokutu podľa odseku 1 možno uložiť do jedného roka odo dňa, keď úrad, ministerstvo alebo štátna or- ganizácia príslušná na jej uloženie porušenie povin- nosti zistili, najneskôr do troch rokov odo dňa, keď došlo k porušeniu povinnosti.
New forum topicsOpenGL & ATI UNICHROME CN400WiFi sieť-komplet HW -!UPADTED!jabbermore Active forum topicsOpenGL & ATI UNICHROME CN400WiFi sieť-komplet HW -!UPADTED!jabbermore Recent commentsRe: problemy s Regsvr32.exe pod 64 bit systemom55 min 14 sec agoRe:5 weeks 5 days agoRe:5 weeks 5 days agoRe: Co s tym vsetkym?14 weeks 1 day agoRe: Excalibur: Slovenský projekt 40 weeks 1 day agoodpovede haterom40 weeks 5 days agolocation ako dalsi faktor autentifikacie40 weeks 5 days agoRe: Piano (aka Tomášov klavír) 40 weeks 5 days agoRe: Piano (aka Tomášov klavír) 41 weeks 1 day agoRe: Slowloris od Anonymous upravený s malware Zeus42 weeks 3 days ago Who's onlineThere are currently 0 users and 57 guests online. Who's newK1ac3ksveatlojaro2511maco00000JUSTY_XX

References: § 1
 § 8
 § 7
 § 46
 § 32
 § 18
 § 20